Igor Larionov

Igor Nikolajevitš Larionov (sündinud 3. detsembril 1960 Voskressenskis) on endine vene jäähokimängija.

Larionov oli keskründaja kuulsas kolmikus, mille ta moodustas koos Vladimir Krutovi ja Sergei Makaroviga.

Ta tuli Nõukogude Liidu koondises mängides jäähoki olümpiavõitjaks 1984. aastal Sarajevos ja 1988. aastal Calgarys ning sai Venemaa koondises hõbemedali 2002. aastal Salt Lake Citys. 

Aastatel 1982, 1983, 1986 ja 1989 kuulus ta maailmameistriks tulnud meeskonda; 1987 sai MM-ilt hõbe- ja 1985 pronksmedali.

NHL-is mängides kuulus ta Vancouver Canucksi, San Jose Sharksi, Detroit Red Wingsi, Florida Panthersi ja New Jersey Devilsi ridadesse.

Välislingid 
 Igor Larionov hockeydb.com lehel

Venemaa jäähokimängijad
Vancouver Canucksi mängijad
San Jose Sharksi mängijad
Detroit Red Wingsi mängijad
Florida Panthersi mängijad
New Jersey Devilsi mängijad
HK Moskva CSKA mängijad
Sündinud 1960